Viru- Nigula Vallavalitsus

Kasemäe 19

44107 Kunda

21. mai 2024. a

**Vastus pöördumisele**

Olete oma 13.05.2024 saadetud kirjaga nr 4-4/655 palunud võimaluse korral välja tuua nimistu regulaarsetest klientidest, kes tarnivad kaupa ja toodangut AS Estonian Celli territooriumile ja AS Estonian Celli huvides ka Kunda sadamasse mööda Põdruse-Kunda-Pada teed ning millised on veetava toodangu kogused.

AS Estonian Cell toodab igakuiselt keskmiselt 16 000 tonni haavapuitmassi, mis kõik eksporditakse. Sellest 8 000 tonni transporditakse veoautodega Kunda sadamasse, kust see lähetatakse erinevatele Euroopas asuvatele klientidele, 2 000 tonni transporditakse veoautodega mööda maanteed erinevatele Euroopas asuvatele klientidele ja 6 000 tonni transporditakse veoautodega mööda maanteed Muuga sadamasse, kust see lähetatakse erinevatele Euroopas, Aasias ja Aafrikas asuvatele klientidele. Kõikide väljatoodud tarneviiside puhul kasutavad transpordivahendid AS Estonian Celli tehasesse saabumiseks ja sealt lahkumiseks Kunda linnas Põdruse-Kunda-Pada tee (Jaama tänava) lõiku Uus-Sadama teest AS Estonian Cellini. Seega kasutab haavapuitmassi transpordiks nimetatud teelõiku keskmiselt igakuiselt 667 veoautot.

AS Estonian Cell kasutab haavapuitmassi tootmiseks igakuiselt keskmiselt 41 000 m3 haavapaberipuud. Sellest 6 000 m3 transporditakse laevaga Lätist ja Eesti saartelt Kunda sadamasse, kust see transporditakse veoautodega AS Estonian Celli tehasesse, ja 35 000 m3 transporditakse erinevatest lähtekohtadest Eestis mööda maanteed veoautodega AS Estonian Celli tehasesse. Kõikide väljatoodud tarneviiside puhul kasutavad transpordivahendid AS Estonian Celli tehasesse saabumiseks ja sealt lahkumiseks Kunda linnas Põdruse-Kunda-Pada tee (Jaama tänava) lõiku Uus-Sadama teest AS Estonian Cellini. Seega kasutab haavapaberipuidu transpordiks nimetatud teelõiku keskmiselt igakuiselt 1167 veoautot.

AS Estonian Cell kasutab haavapuitmassi tootmiseks igakuiselt keskmiselt 2 592 tonni pakkematerjale ja kemikaale. Sellest 744 tonni transporditakse laevaga Euroopa Liidu riikidest Kunda sadamasse, kust see transporditakse veoautodega AS Estonian Celli tehasesse, ja 1848 tonni transporditakse mööda maanteed Euroopa Liidus asuvatelt tanijatelt Paldiski sadamasse või Muuga sadamasse, kust see transporditakse veoautodega AS Estonian Celli tehasesse. Kõikide väljatoodud tarneviiside puhul kasutavad transpordivahendid AS Estonian Celli tehasesse saabumiseks ja sealt lahkumiseks Kunda linnas Põdruse-Kunda-Pada tee (Jaama tänava) lõiku Uus-Sadama teest AS Estonian Cellini. Seega kasutab pakkematerjalide ja kemikaalide transpordiks nimetatud teelõiku keskmiselt igakuiselt 108 veoautot.

AS Estonian Celli tootmises tekib igakuiselt keskmiselt 7 140 tonni kõrvaltooteid (puukoor, saepuru, kompost). Sellest 1 667 tonni transporditakse veoautodega AS Estonian Celli tehasest suunaga itta ja 5 473 tonni transporditakse veoautodega AS Estonian Celli tehasest suunaga läände. Suunaga läände transporditava mahu puhul kasutavad transpordivahendid AS Estonian Celli tehasesse saabumiseks ja sealt lahkumiseks Kunda linnas Põdruse-Kunda-Pada tee (Jaama tänava) lõiku Uus-Sadama teest AS Estonian Cellini. Seega kasutab kõrvaltoodete transpordiks nimetatud teelõiku keskmiselt igakuiselt 228 veoautot.

AS Estonian Celli tootmis- ja müügiprotsessi toimimise tagamiseks vajalike tehasesse sisenevate ja väljuvate kaupade ja materjali transportimisel kasutab tehasesse saabumiseks ja sealt lahkumiseks Kunda linnas Põdruse-Kunda-Pada tee (Jaama tänava) lõiku Uus-Sadama teest AS Estonian Cellini kokku igakuiselt keskmiselt 2170 veoautot.

/allkirjastatud digitaalselt/

Meelis Kuzma

prokurist